

Με τεράστια επιτυχία, κάνοντας ρεκόρ επισκεπτών, με αριθμό που ξεπέρασε κατά πολύ τα 6.000 άτομα πραγματοποιήθηκε στο Αρχαιολογικό Μουσείο Πατρών η εκδήλωση για την αυγουστιάτικη Πανσέληνο τη Δευτέρα 7 Αυγούστου.

Το **Αρχαιολογικό Μουσείο Πατρών** υποδέχτηκε την Αστρονομική Εταιρεία **Ωρίων**, που αποτελεί έναν από τους πιο δραστήριους αστρονομικούς συλλόγους της χώρας σε μια σειρά δράσεων και το μουσικό σχήμα ***Ονειρόδρομοι*** σε συνθέσεις Γιώργου Παπαδόπουλου, ενώ παράλληλα το κοινό που επιθυμούσε να γνωρίσει τις συλλογές του μουσείου, είχε την ευκαιρία να ξεναγηθεί σε μια ειδικά διαμορφωμένη διαδρομή πάνω στη γέφυρα από την ομάδα του μουσείου. Ο σχεδιασμός της δράσης  με τα τηλεσκόπια  και τον Ωρίωνα απογείωσε το ενδιαφέρον σε συνδυασμό με τις ξεναγήσεις στις αίθουσες  και τη συναυλία.

Η αθρόα προσέλευση του κοινού και η αστροπαρατήρηση σε συνδυασμό με τη μελωδική μουσική κάτω από το φως της Πανσελήνου δημιούργησε μια ανεπανάληπτη βραδιά στο Μουσείο.

Η Εφορεία Αρχαιοτήτων Αχαΐας ευχαριστεί πολύ τους Πατρινούς, που ανταποκρίθηκαν στο κάλεσμα και συμμετείχαν με ενθουσιασμό στο σύνολο των δράσεων παρά τις υψηλές θερμοκρασίες.

Θερμές ευχαριστίες σε όλους τους συνδιοργανωτές της βραδιάς μας, στην Αστρονομική Εταιρεία Ωρίων, στον Κωνσταντίνο Σταμάτη για την παρουσίαση για τη Σελήνη και στην ομάδα του Ωρίωνα με τα τηλεσκόπια Θεόφιλο Στεργίου, Αλέξανδρο Βερεκέτη,Σπύρο Αντωνόπουλο,Βάιο Καραστάθη,Άγγελο Νταλαβούρα κ.α. καθώς και στο μουσικό σχήμα Ονειρόδρομοι του Γιώργου Παπαδόπουλου με τους μουσικούς Νίκο Φορλίδα κρουστά, Γωγώ Βώσου πιάνο, Κατερίνα Σουρμελή φλάουτο, Ανδριάνα Τσαγκάρη τραγούδι και Ειρήνη Μπόμπολη.

Τέλος, ευχαριστούμε το χορηγό της εκδήλωσης μας **ΣΤΟΛΛΑΣ** **Music Station.**

Ένα βίντεο από την ομάδα του Ωρίωνα από τη βραδιά.

<https://www.dropbox.com/s/4szip2igwlfs0kr/orion.mp4?dl=0>